มีแผลถลอกเล็กน้อยบริเวณ​องคชาต​จะหายรึเปล่าคับ
สวัสดีค่ะ การมีแผลถลอกเล็กน้อยบริเวณปลายองคชาตินั้น หากเป็นแผลเล็กๆ ที่เกิดจากการเสียดสี ถูไถภายนอก มักจะค่อยๆสมานกันได้เองแต่หากเป็นแผลขนาดใหญ่ มีเลือดหรือหนองไหลออกมา หรือเป็นแผลที่เกิดมาจากการติดโรคติดต่อทางเพศสัมพันธ์เช่นหนองใน แผลซิฟิลิซ แผลริมอ่อนนั้น ควรไปพบแพทย์เพื่อตรวจคัดกรองโรคติดต่อทางเพศสัมพันธ์ และรับยาฆ่าเชื้อที่ตรงกับโรคอย่างเหมาะสม หรือถึงแม้เป็นแผลถลอกภายนอกแต่มีขนาดใหญ่ อาจจะต้องได้รับยาฆ่าเชื้อป้องกันการติดเชื้อแบคทีเรียซ้ำซ้อนภายใต้การดูแลของแพทย์ด้วยเบื้องต้นใช้น้ำเปล่าสะอาดล้างภายนอกเท่านั้น ระวังการถลอกเพิ่มเติม งดการมีเพศสัมพันธ์ กินยาแก้ปวดเพื่อบรรเทาอาการได้